CELEX: 62009TN0460
Language: ro
Date: 2009-11-16 00:00:00
Title: Cauza T-460/09: Acțiune introdusă la 16 noiembrie 2009 — CheapFlights International/OAPI — Cheapflights (Cheapflights)

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/58
            
         Acțiune introdusă la 16 noiembrie 2009 — CheapFlights International/OAPI — Cheapflights (Cheapflights)
   (Cauza T-460/09)
   2010/C 24/103
   Limba în care a fost formulată acțiunea: engleza
   
      Părțile
   
   
      Reclamantă: CheapFlights International Ltd (Ballybofey, Irlanda) (reprezentanți: H. Hartwig și A. von Mühlendahl, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Cheapflights Ltd (Londra, Regatul Unit)
   
      Concluziile reclamantei
   
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 31 august 2009 în cauza R 1356/2007-4;
            
         
               —
            
            
               respingerea recursului formulat de cealaltă parte în procedura care s-a aflat pe rolul camerei de recurs împotriva Deciziei Diviziei de Opoziție a pârâtului din 22 iunie 2007 în procedura de opoziție B 806 531;
            
         
               —
            
            
               obligarea pârâtului la plata cheltuielilor de judecată, inclusiv a acelora suportate de reclamantă în fața camerei de recurs și
            
         
               —
            
            
               obligarea celeilalte părți în procedura care s-a aflat pe rolul camerei de recurs la plata cheltuielilor de judecată, inclusiv a acelora suportate de reclamantă în fața camerei de recurs, în situația în care cealaltă parte în procedura care s-a aflat pe rolul camerei de recurs intervine în cauza de față.
            
         
      Motivele și principalele argumente
   
   
      Solicitantul mărcii comunitare: cealaltă parte în procedura care s-a aflat pe rolul camerei de recurs
   
      Marca comunitară vizată: marca figurativă „Cheapflights”, pentru produse și servicii din clasele 9, 16, 35, 38, 39, 41, 42, 43 și 44
   
      Titularul mărcii sau al semnului invocat în sprijinul opoziției: reclamanta
   
      Marca sau semnul invocat în sprijinul opoziției: înregistrarea irlandeză a mărcii reprezentată de semnul figurativ „CheapFlights”, pentru servicii din clasele 35, 36, 38, 39, 41, 42, 43 și 44; cererea de înregistrare irlandeză a mărcii verbale „CHEAPFLIGHTS”, pentru servicii din clasele 35, 39 și 43; înregistrarea irlandeză a mărcii verbale „CHEAPFLIGHTS” pentru servicii din clasele 38, 41, 42 și 44; înregistrarea irlandeză a mărcii reprezentate de semnul figurativ „CheapFlights.ie”, pentru servicii din clasele 35, 39, 41, 42 și 43; înregistrarea internațională a mărcii reprezentate de semnul figurativ „CheapFlights”, pentru servicii din clasele 35, 38, 39 și 42
   
      Decizia diviziei de opoziție: admite în parte opoziția
   
      Decizia camerei de recurs: anulează decizia contestată și respinge opoziția în întregime
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 al Consiliului, întrucât camera de recurs a reținut în mod eronat că nu exista un risc de confuzie între mărcile avute în vedere.